stanford-oval/wikipedia huggingface dataset:
לנה וידקול
קריירה

וידקול נולדה ב-1962 בסטוקהולם, ובילדותה שיחקה גם בהוקי שדה ובטניס. ב-1981, כשהייתה בת 18, החלה וידקול לשחק בקבוצת הכדורגל של העיר טרולהטן, שם שיחקה במשך ארבע עונות. בעונתה האחרונה בקבוצה, סיימה וידקול כמלכת השערים של הליגה (35 שערים) והובילה את קבוצתה לגמר האליפות, שם הפסידה לייטקס.
במאי 1984, ערכה וידקול את הופעת הבכורה שלה בנבחרת שוודיה. משחקה הראשון בנבחרת היה גמר אליפות אירופה נגד אנגליה, בה זכתה שוודיה לאחר ניצחון בבעיטות הכרעה. בעקבות הישגיה באותה עונה עם טרולהטן ועם הנבחרת, זכתה וידקול בפרס כדורגלנית השנה בשוודיה.
ב-1987 עברה וידקול לקבוצת אוקסבק, שבאותם ימים נחשבה לאחד מהמועדונים המצליחים בליגה השוודית. באותה שנה היא גם הייתה שחקנית מרכזית בנבחרת שוודיה, שהשתתפה באליפות אירופה שנערכה בנורווגיה. במשחק הגמר של הטורניר, שנערך מול קהל של 8,408 צופים באוסלו, הפסידו השוודיות 2-1 לנורווגיה. וידקול זכתה לכבוש את שער הכבוד לטובת שוודיה.
וידקול שיחקה באוקסבק שתי עונות בלבד, אולם במהלכן היא זכתה בשתי אליפויות, שני גביע מדינה, פעם אחת בפרס כדורגלנית השנה בשוודיה ופעם אחת בתואר מלכת השערים של הליגה השוודית. ב-1989 היא עברה למאלמו, וגם איתה היא המשיכה לקטוף תארים רבים. ב-1990 ו-1991 היא סיימה כמלכת השערים של הליגה, וב-1991 גם הוסיפה עוד זכייה באליפות שוודיה.
בקיץ של אותה שנה, אירחה סין את גביע העולם בכדורגל נשים שנערך בפעם הראשונה אי פעם. את שלב הבתים סיימה שוודיה במקום השני עם ארבע נקודות, והעפילה לרבע הגמר. ברבע הגמר גברו השוודיות 0-1 על סין משער של פיה סונדהאגה, אולם בחצי הגמר הם הפסידו 4-1 ליריבתן המסורתית - נורווגיה. בסופו של דבר, סיימה שוודיה במקום השלישי, לאחר שהביסה 0-4 את גרמניה. במהלך הטורניר כבשה וידקול חמישה שערים, וסיימה ככובשת השוודית המצטיינת של גביע העולם.
שנתיים לאחר מכן, זכתה וידקול בפעם השלישית בפרס כדורגלנית השנה בשוודיה, לאחר שהובילה את מאלמו לזכייה באליפות רביעית בתולדותיה. ב-1995 זומנה וידקול לסגל נבחרת שוודיה לגביע העולם, לאחר שלא הייתה חלק מהנבחרת במשך כמעט ארבע שנים. את שלב הבתים סיימו השוודיות במקום השני עם שש נקודות, וברבע הגמר זכו לפגוש את סין כמו בגביע העולם שנערך ארבע שנים לפני כן. הפעם ידה של סין הייתה על העליונה, ושוודיה הודחה כבר ברבע הגמר. וידקול, שכבשה שער אחד במהלך הטורניר, הודיעה על פרישה מהנבחרת.
שנה אחרי גביע העולם, סיימה וידקול בפעם החמישית כמלכת השערים של הליגה והחליטה לחזור לנבחרת, שבדיוק התכוננה לטורניר הכדורגל של אולימפיאדת אטלנטה. בשלב הראשון שובצו השוודיות לבית קשה מאוד, שכלל את ארצות הברית, סין ודנמרק. שוודיה הצליחה לנצח רק משחק אחד, והודחה מהמשך הטורניר. וידקול, שכבשה שער אחד בטורניר, סיימה אחריו את דרכה בנבחרת. ב-12 שנים בנבחרת שוודיה, שיחקה וידקול ב-111 משחקים וכבשה 71 שערים (שיא לאומי שמאוחר יותר נשבר על ידי האנה יונגברי).
ב-1997 כבשה וידקול 22 שערים, וקבעה שיא של שש זכיות בתואר מלכת השערים של הליגה השוודית. עונה לאחר מכן, היא הודיעה על פרישתה ממשחק פעיל. שנה לאחר הפרישה, היא התמתנה למאמנת הראשית של מאלמו, תפקיד בו החזיקה במשך שלוש עונות.
הערות שוליים

↑  ‏ LENA VIDEKULL: UTVALD TILL SFS "HALL OF FAME", 6 במאי 2012
לאיוש אצל

| --- | --- |
אין תמונה חופשית
 לידה:  12 ביוני 1896 בודפשט, האימפריה האוסטרו-הונגרית 
 פטירה:  5 במרץ 1945 (בגיל 48) 
 מדינה:  הונגריה 
 
לאיוש אַצֵל (במקור אדלר, בהונגרית: Aczél Lajos; בחו"ל: לואיס אצל, שמות בדויים ספרותיים: Louis Lucien Rogger, LL Rogger; בודפשט, טרזווארוש, 12 ביוני 1896 – מחנה הריכוז בוכנוולד, 5 במרץ 1945) היה סופר מפורסם של ספרי מתח ופשע יהודי-הונגרי. הוא נכלל בצו ממשלת הונגריה של סופרים אסורים (הונגריה, 1944). הוא היה רשום ברומנים רבים שלו כמתרגם אך בעצם היה הסופר.
קורות חייו

לאיוש אדלר נולד במשפחה יהודית כבנם של אדולף אדלר (אצל) (קולון, 1861 – בודפשט, 1935), סוחר ושל יאנקה צייצלר (ילידת העיר אגר). הוא אחיו המבוגר של העיתונאי בנה אצל.
בברלין הוא פגש את הצלם לאסלו אייגנר (לוסיין אייגנר 1901–1999), איתו ייסד בשנת 1931 סוכנות עיתונות בשם Aral Press Service. בשנות ה-30, תחת השם הבדוי לואיס לוסיאן רוג'ר, פורסמו שמונה סיפורי פשע שלו בסדרת הרומנים הבלשיים של אתנאום הוצאה לאור, ואחד בהמשכים בעיתון אשטי קוריר. בכולם היה רשום כמתרגם, אך למעשה היה הסופר. הוא כנראה כתב כמה מיצירותיו יחד עם לאסלו אייגנר. במשך זמן רב האמינו היסטוריונים של אמנות הצילום ואמנות הספרות כי מדובר בשמות בדויים שונים לאותו אדם. בשנת 1944, על פי הרשימה שפורסמה ב-Budapest Gazette, יצירותיו של אצל נצטוו להוצאה מהמחזור הציבורי, יחד עם מחברים רבים אחרים שספריהם נועדו להשמדה.
ארבעה מהרומנים שלו יצאו לאור בצרפתית ואחד באנגלית.
הרומנים שלו

כמה רומנים פורסמו מאוחר יותר תחת שמות שונים במהדורות חדשות לרבות תרגומיו (גם התרגומים הם הרומנים שלו).
לואיס לוסיאן רוגר: הגופה הניצודה, רומני בלשי והרפתקאות אתנאום, אתנאום הוצאה לאור, בודפשט, 1934, תורגם על ידי לאסלו אצל
לואיס לוסיאן רוגר: שני נוסעים נעדרים , רומני בלשי והרפתקאות אתנאום, אתנאום, בודפשט, 1935, תורגם על ידי לאסלו אצל;
אקספרס גרנובל עם הכותרת: טולנאי, בודפשט, 1938; בשם "המהירה של גרנובל" : רומנים Délibáb 1., Magyar Könyvkiadó
השווייצרי, בזל, 1959; ספרי עטלפים, MAHIR / RTV, בודפשט,
1989, מסת"ב 9630264331 ; Rózsa Bt., בודפשט,
1994, מסת"ב 9638219076 ;
KuK, 2013, מסת"ב 9789639887947 ;
Digi-Book Magyarország Kiadó Kft., 2015, מסת"ב 9789633983096
לואיס לוסיאן רוגר: בקתת המוות, רומנים בלשים אתנאום, אתנאום, בודפשט, 1935, תורגם על ידי לאסלו אצל
לואיס לוסיאן רוגר: שלוש טיפות דם, רומנים בלשיים אתנאום, אתנאום, בודפשט, 1935, תורגם על ידי לאסלו אצל; ספרי עטלפים, MAHIR / RTV, בודפשט, 1989, מסת"ב 963026434X ; Digi-Book Magyarország Kiadó Kft., 2016, מסת"ב 9789633984482
לואיס לוסיאן רוגר: רצח בעשר , רומנים בלשיים אתנאום, אתנאום, בודפשט, 1936, תורגם על ידי לאסלו אצל;
ידיים בוגדות : סדרת הספרייה העולמית, טולנאי, בודפשט, 1938; סדרת רומנים מפורסמים בעולם, טולנאי, בודפשט, 1939
LL Rogger: Marad három , רומנים בלשיים של אתנאום, אתנאום, בודפשט, 1936, תורגם על ידי לאסלו אצל;
דייט עם המוות, ספרי עטלפים, MAHIR / RTV, בודפשט, 1990, מסת"ב 9637860061 ; Digi-Book Magyarország Kiadó Kft., 2015, מסת"ב 9789633983119
LL Rogger: החלון השחור , רומנים בלשים אתנאום, אתנאום, בודפשט, 1937, תורגם על ידי לאסלו אצל
לרמות ולמות : ספרי עטלפים, MAHIR / RTV, בודפשט, 1990, מסת"ב 9637860096 ; Digi-Book Magyarország Kiadó Kft., 2016, מסת"ב 9789633987070
לואיס לוסיאן רוגר: הארגז השחור, רומנים בלשיים אתנאום, אתנאום, בודפשט, 1937, תורגם על ידי לאיוס לאסלו אצל
LL Rogger: הבוס הבלתי נראה, אשתי קוריר (פורסם בהמשכים בעיתון בשם זה, ב-63 פרקים), בודפשט, 1937
סרט

הרומן שלו The Cabin of Death עובד לסרט הוליוודי בכיכובם של קרול לומברד ופרד מקמורי בשם:
The Princess Comes Across (קומדיית פשע רומנטית אמריקאית, 1936, בבימויו של ויליאם ק. הווארד)
לקריאה נוספת

Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
Gulyás Pál: Magyar írók élete és munkái, I. kötet, 1939, Aczél Lajos szócikk, 100-101. hasáb (חייהם ויצירותיהם של סופרים הונגרים)
Kálai Sándor: Egy elfelejtett krimiszerző(páros?): Louis Lucien Rogger (סופר ספרי מתח שנשכח בשם לואיס לוסיאן רוג'ר)
Kálai Sándor: Közös Írás. Korunk, III. évf. 27. sz. (2016) 22–23. o. (fizetős hozzáférés)
הערות שוליים

↑  A Belügyminisztérium 1897. évi 120384. számú rendelete. MNL-OL 30789. mikrofilm 603. kép 1. karton. Névváltoztatási kimutatások 1897. év 1. oldal 36. sor. A felvett családnév valójában Atzél és nem Aczél. Az Aczél feltehetően csupán nemhivatalosan használt névváltozat volt. De nem kizárt, hogy sajtóhibáról vagy elírásról van szó.
↑  Imdb.com
↑  "Születési bejegyzése a Budapest VI. kerületi polgári születési akv. 1564/1896. folyószáma alatt". נבדק ב-2022-02-23.
↑  "A Buchenwaldi koncentrációs táborban elhunytak listája". totenbuch.buchenwald.de (בגרמנית). נבדק ב-2022-02-23.
↑  dr. Aczél Benő gyásza (1935. december 5.) Esti Kurir, 13. évfolyam, 277. szám
↑  Aczél Adolf gyászjelentése (1935. december 6.) Esti Kurir, 13. évfolyam, 278. szám
↑  Aczél (Adler) Margit születési bejegyzése a pesti neológ izraelita hitközség születési akv. 757/1894. folyószáma alatt
↑  geni.com-on magánfelhasználó bejegyzése szerint anyja neve Johanna Janka Adler. Másik nővére (Aczél Lajosé) férjezett neve Ibolyka Görög.
↑  Az Atzél-testvérek a családnév változtatáskor, 1897-ben: Elza (Eger, 1888), Benő (Nyitra, 1889), Béla (Nyitra, 1891), Ibolyka (Nyitra, 1892), Margit (Budapest, 1894), Lajos (Budapest, 1896)
↑  Az egyedül a A fekete láda című regénynél feltüntetett copyright adatok szerint a jogtulajdonos „L. Aczél and L. Aigner Paris”.
↑  Gulyás szerint A grenoblei gyors című regénye saját nevén jelent meg, azonban valójában ezt is Louis Lucien Rogger álnéven adták ki és fordítóként Aczél László néven szerepel.
↑  A források többségében a regényeket kizárólag Aczél Lajosnak tulajdonítják, holott az írói álnév kettős keresztneve a Lajos és László keresztnév francia változata. Fordítóként pedig Aczél családnevéből és Aigner keresztnevéből összeállítva Aczél László lett feltüntetve. Bár ezek csupán valószínűsítik, hogy valamennyi Louis Lucien Rogger regényt közösen írták.
↑  Kálai szerint a regények francia változatai nem követik szöveghűen a magyar kiadásokat.
↑  A sorozat címe 1935 februárjáig Az Athenaeum detektív és kalandor regényei, utána Az Athenaeum detektívregényei volt.
מדליה לזכר קרב טונקין

| --- | --- |

 
 פרטים
 מדינה:  צרפת צרפת
 זכאות:  ההשתתפות במשלחת טונקין ובמלחמה הסינית-צרפתית, 1883-1885
 נוסד:  6 בספטמבר  1885
 הענקות
 סה"כ הוענקו:  97,300
מדליה לזכר קרב טונקין (בצרפתית: La Médaille commémorative de l’expédition du Tonkin) הייתה מדליה אשר הוענקה לכל החיילים והמלחים אשר לקחו חלק בקרבות של מערכת טונקין במלחמה הסינית-צרפתית בין 1883 ל-1885. המדליה הונפקה מתוקף חוק מיום 6 בספטמבר 1885 וחולקה ל-65,000 חיילים ומלחים ב-14 ביולי 1886. מאוחר יותר חולקה המדליה גם למשתתפים בכיבוש הודו-סין, ובסך הכול חולקה ל-97,300 איש.
החוק

החוק אשר מתאר את צורת המדליה ואת הקריטריונים לחלוקתה חוקק ב-6 בספטמבר 1885, ובו כתוב:
סעיף 1. מוקמת בזה מדליית הנצחה עבור משלחת טונקין והפעולות הצבאיות נגד סין ואנאם ב-1883, 1884 ו-1885.
סעיף 2. המדליה תהיה מכסף, 30 מ"מ קוטרה. מצד אחד היא תישא את סמל הרפובליקה, עם המילים République Francaise, ומצד שני את הכתובת "טונקין, סין, אנאם" וגם את שמות קרבות הגבורה המפוארים. המדליון יהיה סגור בתוך זר דפנה.
סעיף 3. אנשים שלהם הוענקה מדליה זו יענדו אותה בצד שמאל של החזה, כשהיא מחוברת לסרט שחציו ירוק וחציו צהוב.
סעיף 4. המדליה תוענק על ידי נשיא הרפובליקה לכל החיילים והמלחים שהשתתפו במשלחת טונקין ובפעולות הצבאיות נגד סין ואנאם ב-1883, 1884 ו-1885, בהמלצת המשרד אחראי עליהם לפי חיל או שירות.
תיאור המדליה

כפי שנקבע בחוק של 6 בספטמבר 1885, מצד אחד של המדליה מופיע סמל הרפובליקה והמילים République Francaise, סגור בתוך זר דפנה. בהתאם למוסכמה, הרפובליקה מיוצגת בדמות אישה צעירה חבושה קסדה עם המילה patrie (מולדת) חרוטה על מגן השמש של הקסדה שלה.
בצד הגב של המדליה מופיעה רשימה של כמה מן הקרבות הבולטים ביותר של מערכת טונקין ושל המלחמה הסינית-צרפתית. המדליה הונפקה בשתי צורות, אחת עבור הצבא ואחת עבור הצי. המדליה של הצי כוללת את השמות הבאים: קאו-ג'אי, סונטאי, באק-נין, פו-צ'או, פורמוזה, טויין-קוואן, פסקדורס. המדליה של הצבא משמיטה את השם קאו-ג'אי.
השמות נכתבו בסדר כרונולוגי: הקרב על גשר הנייר (19 במאי 1883), מערכת סונטיי (דצמבר 1883), מערכת נין-באק (מרץ 1884), קרב פוג'ואו (23 באוגוסט 1884), מערכת קילונג (אוגוסט 1884 עד אפריל 1885), המצור על טויין קוואנג (נובמבר 1884 עד מרס 1885) ואת מבצע פסקדורס (מרץ 1885).
סרט המדליה שתואר בחוק היה סרט חצי ירוק וחצי צהוב, אולם הוא עוצב מחדש במהלך הייצור, והנוסח הסופי היה מורכב מארבעה פסים ירוקים על רקע צהוב. על האבזם חרוטה המילה טונקין.
לתת

ערך זה עוסק בגרעיני דגן שעברו תהליך של הלתתה. אם התכוונתם למשמעות אחרת, ראו .
גרעיני לתת
לֶתֶת (בלועזית: malt, מַאלְט) הוא השם הכללי הניתן לגרעיני דגן (לרוב שעורה) שעברו תהליך של הנבטה וייבוש הנקרא הלתתה.
ללתת מגוון שימושים קולינריים, ביניהם התססת משקאות אלכוהוליים, אפיית לחם, הכנת חומץ ואף מספר ממתקים.
תהליך ההלתתה

בחלקו הראשון של תהליך ההלתתה, מאפשרים לגרעיני הדגן (לרוב שעורה) לנבוט על ידי ויסות האקלים סביבם לרמות טמפרטורה ולחות נכונות. בשלב זה של הנביטה נוצרים בגרעין אנזימים המפרקים את מאגרי האנרגיה שבתוך הגרעין - העמילן שבו.
פירוק העמילן על ידי האנזימים מתבצע בשני שלבים: בשלב הראשון מפורק דופן התא המכיל את העמילן, ובשלב השני מפורק העמילן עצמו.
לאחר שהאנזימים מפרקים את דפנות תאי העמילן, ולפני שהם מְאַכְּלים את העמילן עצמו, מגיע השלב השני בתהליך, שלב שבו עוצרים את תהליך הנביטה על ידי חימום של הגרעינים בתנורים שהטמפרטורה בהם נעה בין 38°C ל-49°C. התהליך עוצר את התפתחותם של האנזימים, ומשמר אותם במצב האחרון שבו הם נמצאו (מצב שבו הם מסוגלים לפרק עמילן ולהופכו לסוכרים).
לבסוף מיובש הלתת בחום של כ-60°C עד 71°C, עד שהגרעינים מגיעים למצב שבו אחוז הלחות בהם אינו עולה על 6%.
בתהליך יצור משקאות אלכוהוליים משמשים האנזימים ה"מוקפאים" לפירוק העמילנים לסוכרים, אותם הופכים השמרים שבתערובת מאוחר יותר לאלכוהול.
למי אבכה

למי אבכה וכף אכה היא קינה הפותחת את קריאת מגילת איכה בקהילות הספרדים בליל תשעה באב. הקינה מסיימת באזכור הפסוק הראשון של מגילה איכה, ומיד בסיום הקינה נפתחת קריאת המגילה.
תוכן ומבנה

הפיוט מתאר את המאורעות הקשים שקרו בתקופת חורבן בית המקדש, בעיקר מזווית התורה, תלמידי החכמים ובית המקדש. הפיוט פותח מנקודת מבטו של אדם העומד בודד, ללא כתף או משענת אליה יוכל לבכות להגיד את אשר על ליבו (אשנן) ולהכות כף אל כף מכאב וצער - לא מקדש, בו מקננים כיום ציפורים (פקוד הוא שם ציפור) ושוכנים בו עובדי עבודה זרה וקוסם - נבוכדנצאר, לא כרובים, לא דוכן, ובהמשך גם לא על התינוקות ותלמידי החכמים שנהרגו, ועל התורה שנותרה בודדה ואילמת, ללא מפרש בעקבות זאת. בסיום הפיוט, וכמסקנה מהאמור, מכריז הפייטן כי הוא יחדל מלשמוע שירה, ויקרא אל ה' ויבכה על חורבן ביתו, כדי לקרב את הגאולה.
הקינה פורשה בין היתר על ידי רבי יעקב רקח בסדר בית אב.
הקינה כתובה כשיר ספרדי קלאסי, שבו כל הבתים (השורות) שקול במשקל מדויק זהה וחורזים בחרוז מבריח. כל בית מתחלק לשתי צלעות שוות, המכונות דלת וסוגר. משקל השיר הוא יתד ושתי תנועות, יתד ושתי תנועות, יתד ותנועה, בדלת וכן בסוגר. בנוסף, ישנם בתוך הבתים חרוזים פנימיים באופן לא סדיר (כגון כרובים/עורבים, דוכן/הוכן).
הערות שוליים

↑  סדר בית אב לארבע תעניות, ליוורנו תרל"ז, דף עד, באתר הספרייה הלאומית.
מאטיי רינש

מאטיי רינש (בצ'כית: Matěj Ryneš; נולד ב-30 במאי 2001 בהורני פלאנה שבצ'כיה) הוא כדורגלן צ'כי המשחק בעמדת הקשר בקבוצת ספרטה פראג מליגת העל הצ'כית ובנבחרת צ'כיה.
קריירת מועדונים

רינש גדל במחלקות הנוער של דינמו צ'סקה בודייוביצה וספרטה פראג. בשנת 2020 החל לשחק בקבוצת המילואים של ספרטה פראג, ובשנת 2022 החל לשחק בקבוצה הראשונה של המועדון במסגרת ליגת העל הצ'כית. בעונת 2022/2023 הושאל להראדץ קראלובה מליגת העל הצ'כית, במדיה ערך 25 הופעות ליגה והבקיע שלושה שערים, ולאחר תקופת ההשאלה חזר לספרטה פראג.
קריירה בין-לאומית

ב-7 בספטמבר 2024 ערך רינש את הופעת הבכורה שלו בנבחרת צ'כיה, בהפסד 4-1 לנבחרת גאורגיה במסגרת ליגת האומות 2024/2025. הוא פתח בהרכב נבחרתו, אך נפצע והוחלף לאחר 26 דקות.
תארים

אליפות צ'כיה (1): 2023/2024
הגביע הצ'כי (1): 2023/2024
הערות שוליים

↑  Georgia 4-1 Czechia (Sep 7, 2024) Final Score, ESPN (באנגלית)
↑  Georgia vs. Czechia - 7 September 2024 - Soccerway, int.soccerway.com
מאטיי קובאר

מאטיי קובאר (בצ'כית: Matěj Kovář; נולד ב-17 במאי 2000 באוהרסקה הראדישטה שבצ'כיה) הוא כדורגלן צ'כי המשחק בעמדת השוער בקבוצת באייר לברקוזן.
קריירת מועדונים

קובאר גדל במחלקת הנוער של סלובקו המקומית. בחודש ינואר 2018 הצטרף למחלקת הנוער של מנצ'סטר יונייטד מהפרמייר ליג.
בעונת 2020/2021 הושאל קובאר לסווינדון טאון מהפוטבול ליג הראשונה. הוא ערך 18 הופעות ליגה במועדון.
ב-15 באוגוסט 2023 חתם על חוזה לארבע עונות בבאייר לברקוזן מהבונדסליגה.
קריירה בינלאומית

קובאר היה חלק מסגל נבחרת צ'כיה עד גיל 21 בטורניר אליפות אירופה עד גיל 21.
ב-26 במרץ 2024 ערך את הופעת הבכורה שלו בנבחרת צ'כיה, בניצחון 2-1 על נבחרת ארמניה במשחק ידידות.
נכלל בסגל נבחרת צ'כיה לטורניר יורו 2024.
תארים

ליגת העל הצ'כית בכדורגל: 2022/23
בונדסליגה: 2023/24
הגביע הגרמני: 2023/24
שוער העונה בליגה הצ'כית: 2022/23
הערות שוליים

↑  YOUNG GOALKEEPER JOINS UNITED FROM FC SLOVACKO באתר הרשמי של מנצ'סטר יונייטד, 31 בינואר 2018 (באנגלית)
↑  Matej Kovar: Manchester United keeper joins Swindon on loan באתר BBC, 28 באוגוסט 2020 (באנגלית)
↑  Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
| נבחרת צ'כיה – יורו 2024 |
| --- | --- | --- |
|  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק |  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק | צ'כיה |
מאדאם דה מנטנון

| --- | --- |

 לידה:  27 בנובמבר 1635 ניור, צרפת 
 פטירה:  15 באפריל 1719 (בגיל 83) ארמון ורסאי, צרפת 
 שם לידה:  Françoise d'Aubigné 
 מדינה:  צרפת 
 מקום קבורה:  Maison royale de Saint-Louis 
 בן או בת זוג:  לואי הארבעה עשר, מלך צרפת (9 באוקטובר 1683, 12 ביוני 1684–1 בספטמבר 1715) פול סקארון (1651–1660) 
 חתימה:   
 
פרנסואז ד'אובינייה, מרקיזת מנטנון (בצרפתית: Madame de Maintenon, ‏27 בנובמבר 1635 – 15 באפריל 1719), הייתה אשתו השנייה של לואי הארבעה עשר מלך צרפת.
ביוגרפיה

פרנסואז ד'אובינייה נולדה בעיר נירו שבחבל פואטייה, בבית כלא שבו ריצה אביה עונש מאסר. ב-1639 הוריה לקחו אותה לאי מרטיניק (אחד מאיי הודו המערבית). ב-1645 מת אביה, ואמה חזרה לצרפת עם ילדיה. ב-1649 נכנסה למנזר לנשים. ב-1651 נישאה לסופר פול סקרון שלקה בשיתוק ונזקק למטפלת. היא שירתה גם כמזכירתו וכמארחת של אנשי החוג הספרותי שהתקיים בביתו בפריז שבו השתתפו, בין היתר, מדליין דה סקודרי ומאדאם דה סבינייה. היא השתתפה בשיחה והוכיחה את חוכמתה. ב-1660 מת בעלה ופרנסואז קיבלה קצבה מן העוצרת אן מאוסטריה.
החל ב-1669 שימשה כמטפלת בילדיה של מאדאם דה מונטספאן, שהייתה מאהבתו של לואי הארבעה עשר. המלך התרשם ממסירותה לילדים ואמר: "היא יודעת לאהוב. יהיה זה טוב להיות אהוב שלה." ב-1678 פרנסואז סקרון הפכה למרקיזה ממנטנון, אחרי שרכשה את אחוזת מנטנון שליד העיר שארטר. ב-1680 שימשה כמטפלת בבנו היחיד של המלך, לואי, הדופן הגדול, מאשתו מריה תרסה, שמתה ב-1683. בחורף של 1686-1685, המלך נשא בסתר לאישה את המרקיזה ממנטנון שהפכה למאדאם דה מנטנון. ב-1686 ייסדה בסנט-סיר שליד ורסאי בית ספר לנערות אצולה שמשפחותיהן נהרסו בעקבות מלחמותיו של המלך, וב-1693 הפכה אותו למנזר לנשים. ב-1715, אחרי מות המלך לואי הארבעה עשר, פרשה למנזר סנט-סיר ומתה שם ב-1719.
מ"ח צורות הגלגל

מ"ח צורות הגלגל או 48 קבוצות הכוכבים של תלמי הם ארבעים ושמונה צורות אשר בגלגל השמים. הצורות מוכרות בכל רחבי העולם ומיוחסות לתלמי ("בטלמיוס", בלשון אברהם אבן עזרא) וספרו האלמגסט. מציאות צורות הללו זכו לתשומת לב מיוחד מאת הרב אברהם אבן עזרא בספרו "ראשית חכמה".
במשנת האבן עזרא

הרב אברהם אבן עזרא מונה את כל מ"ח הצורות בספרו ראשית חכמה בסגנון מיוחד בקריאת שמותיהן:
12 המזלות המפורסמים - במישור המילקה
הדרומיות למישור המילקה (אלו הנראות לצד דרום של השמים) הן חמש־עשרה: ארי הים, הכלב הגבור, הנהר, הארנבת, הכלב הגדול, הכלב הקטן, הספינה, החיה, הכוס, העורב, נושאת האריה (חציה צורת אדם וחציה צורת סוס), הנמר, המחתה, הנזר, הדג הדרומי.
הצפוניות  למישור המילקה  הנראים לכיוון צפון השמים: עש ובניה, הדב הגדול, התנין, בעלת הלהב, הכלב הנובח, הנזר השמאלי, ההולך על ארכבותיו, הנשר הנופל, התרנגולת, היושבת על הכיסא, הנושא את ראש השטן, הרועה אשר בידו הרסן, עוצרת החיה, החיה, השטן, הנשר המעופף, דג הים, ראש הסוס, הסוס בעל הכנפים, האשה שלא היה לה בעל, המשולש.
לפי דעתו של האבן עזרא כל הצמחים והחיים בארץ ואף העוף והבהמה והחיה והרמש וכל אדם, מזלם קשורים בארבעים ושמונה הצורות הללו.
הרב יוסף הארוך אשכנזי מקשר את עניינם של הצורות הללו עם הפסוק "מי יספר שחקים בחכמה", ואומר כי הם קשורים עם חמישים שערי הבינה. הרב מאיר הכהן פופרש מוצא ענייני שותפות בין צורות הללו למ"ח הקרשים במשכן.
הערות שוליים

↑  אבן עזרא על ספר שמות, לג, כא.
↑  הקדמת יבש"ל לספר יצירה.
↑  ספר מאורי אור, ערך מ"ח.
לתמיד

"לתמיד" הוא שיר שהוקלט על ידי הזמרת-יוצרת הישראלית עטרה אוריה. הוא יצא לאור ב-22 באוקטובר 2023, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. את השיר כתבה אוריה לבדה, ללחן שיצרה ביחד עם אריאל טוכמן והפקה מוזיקלית שנוצרה בידי טוכמן ועברי לידר.
השיר הגיע למקום החמישי במצעד של מדיה פורסט.
רקע וכתיבה

השיר נכתב על ידי עטרה אוריה, הולחן על ידי אוריה ואריאל טוכמן והופק על ידי טוכמן ועברי לידר. במעריב סקרו את השיר וכתבו: ”אוריה השיקה את 'לתמיד', שיר וקליפ בהפקה מיוחדת של משטרת ישראל להנצחת גבורת השוטרים ולוחמי משמר הגבול שעמדו כחומה בצורה והגנו בגופם על ישובי עוטף עזה וערי הדרום. על ההפקה המוזיקלית של עברי לידר ואריאל טוכמן”. באייס כתבו: ”השיר החדש הוא הפקה מיוחדת של משטרת ישראל שכולו למען הנצחת גבורת השוטרים ולוחמי משמר הגבול, שעמדו על המשמר והגנו בגופם על יישובי עוטף עזה וערי הדרום ב-7 באוקטובר”. גם ברשת 13 פורסמה כתבה אודות "לתמיד".
וידאו קליפ

הווידאו קליפ הרשמי של השיר פורסם ב-22 באוקטובר 2023 והועלה לערוץ היוטיוב של עטרה אוריה. באותה העת, הועלה לערוץ היוטיוב של משטרת ישראל.
נכון לדצמבר 2023 עומד מונה הצפיות של הקליפ על למעלה מ-200 אלף צפיות.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 5 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 22 באוקטובר 2023 | הזרמת מוזיקה • הורדה דיגיטלית | NMC |  |
הערות שוליים

1 2 3 4 5 6  עטרה אוריה - לתמיד | מתוך אולפן ההקלטות, נבדק ב-2023-11-28
↑  niv the tool, המצעד השבועי של מדיה פורסט, באתר mediaforest-group
↑  קיץ ברבנר, ‏"נגמר לי האוויר": עטרה אוריה בשיר מרגש לזכר השוטרים שנפלו, באתר מעריב אונליין, 22 באוקטובר 2023
↑  לאחר שכתבה את "ילד מטריה": עטרה אוריה מתגייסת למשטרה, באתר אייס, 23 באוקטובר 2023
↑  אחרי "ילד מטריה": עטרה אוריה בשיר להנצחת השוטרים שנפלו, באתר חדשות 13, 22 באוקטובר 2023
1 2  לתמיד - עטרה אוריה, נבדק ב-2023-11-28
↑  לתמיד, 2023-10-22, נבדק ב-2023-11-28
מאדאם דה גרפניי

| --- | --- |

 לידה:  11 בפברואר 1695 נאנסי, דוכסות לורן 
 פטירה:  12 בדצמבר 1758 (בגיל 63) פריז, ממלכת צרפת 
 שם לידה:  d’Issembourg du Buisson d’Happoncourt 
 מדינה:  צרפת 
 שפות היצירה:  צרפתית 
 יצירות בולטות:  מכתבים מאשה פרואנית 
 חתימה:   
 
פרנסואז ד'איסמבור ד'אפונקור, מאדאם דה גרפניי (בצרפתית: Françoise d'Issembourg d'Happoncourt, Madame de Graffigny‏; 11 בפברואר 1695–1758) הייתה אפיסטולרית שחיה בצרפת ונודעה ביכולת כתיבתה ברחבי אירופה.
ביוגרפיה

דה גרפניי נולדה בננסי שבדוכסות לוריין, כאחייניתו הקטנה של ז'ק קלו, פרנסואז ד'איסמבור ד'אפונקור. בינואר 1712 נישאה לפרנסואה הוגו דה גרפניי, ונפרדה ממנו בגלל יחסו האכזרי אליה בשנת 1723. שלושת ילדיהם מתו בינקותם. בשנת 1725 התאלמנה מבעלה.
בסלון שלה ברחוב אנפר בפריס התארחו משוררים ופילוסופים, שזכו אף לכינוי "חבורת הנשמות היפות". עם המתארחים בסלון נמנו אנשים כהנו, נשיא הפרלמה בפריס, פונטנטל, הלווטיוס, לה הרפ, וואסנון, דני דידרו וידידיה הטובים וולטר ומאדאם דה שטלה (Madame du Châtelet).
יומניה והתכתבויותיה הענפות (כולל 2,500 מכתבים הממלאים שלושה עשר כרכים) כוללים תיעוד מפורט של המבנה החברתי, הספרותי והפוליטי של צרפת במאה השמונה עשרה וכן תיעוד של הקנוניות והרכילות של התקופה. דה גרפניי לא עשתה כל מאמץ במכתביה להשיג סגנון ספרותי מסולסל וכתבה בשפה יומיומית, מה שהופך את מכתביה לתיעוד מרתק לא רק מבחינה היסטורית אלא גם מבחינה לשונית ולקסיגרפית.
מאדאם דה סבלה

| --- | --- |

 לידה:  1599 Bessé-sur-Braye, צרפת 
 פטירה:  16 בינואר 1678 (בגיל 79 בערך) פריז, ממלכת צרפת 
 מדינה:  צרפת 
 שפות היצירה:  צרפתית 
 זרם ספרותי:  Précieuses 
 בן או בת זוג:  Philippe Emmanuel de Laval, Marquis de Sablé 
 צאצאים:  Guy de Laval-Bois-Dauphin, Henri-Marie de Laval de Boisdauphin 
 
מאדאם דה סַבְּלֶֶה (1599 - 16 בינואר 1678), בשמה המלא מדלן דה סוּבְרֶה, המרקיזה מסַבְּלֶֶה (Madeleine de Souvré, marquise de Sablé) מחברת אמרות צרפתייה.